Document ID: 31998D0093

ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Ιανουαρίου 1998 σχετικά με τη δεύτερη τροποποίηση της απόφασης 97/285/ΕΚ που αφορά την κλασική πανώλη των χοίρων στην Ισπανία (Κείμενο που παρουσιάζει ενδιαφέρον για τον ΕΟΧ) (98/93/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,
Εκτιμώντας:
ότι στην Ισπανία εκδηλώθηκαν κρούσματα κλασικής πανώλους των χοίρων 7
ότι ενδέχεται τα κρούσματα αυτά να θέσουν σε κίνδυνο τις αγέλες άλλων κρατών μελών, ενόψει του εμπορίου ζώντων χοίρων, σπέρματος, εμβρύων και ωαρίων 7
ότι η Ισπανία έχει λάβει μέτρα στο πλαίσιο της οδηγίας 80/217/ΕΟΚ του Συμβουλίου, της 22ας Ιανουαρίου 1980, περί θεσπίσεως κοινοτικών μέτρων για την καταπολέμηση της κλασικής πανώλους των χοίρων (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας 7
ότι, λόγω της επιδημιολογικής κατάστασης, η Επιτροπή θέσπισε την απόφαση 97/285/ΕΚ, της 30ής Απριλίου 1997 για ορισμένα προστατευτικά μέτρα που αφορούν την πανώλη των χοίρων στην Ισπανία (4) 7
ότι, λόγω των εξελίξεων που έχουν σημειωθεί όσον αφορά την επιδημιολογική κατάσταση, η Επιτροπή θέσπισε την απόφαση 97/446/ΕΚ (5) με την οποία τροποποιείται η απόφαση 97/285/ΕΚ 7
ότι οι χοίροι που προορίζονται για σφαγή και που εισάγονται από την Ισπανία στην Ιταλία, πρέπει να είναι, διαπιστωμένα, (με θετική ορολογική αντίδραση), φορείς της κλασικής πανώλης των χοίρων 7
ότι, βάσει της εξέλιξης της νόσου, πρέπει να τροποποιηθούν τα μέτρα που θεσπίστηκαν από την απόφαση 97/285/ΕΚ 7
ότι τα εν λόγω μέτρα πρέπει να εφαρμοστούν στις κτηνιατρικές γεωγραφικές ενότητες (comarcas): Cuellar, Carbonero el Mayor, Cantalejo, Santa Marνa la Real de Nieva, Supϊlveda και Segovia στην επαρχία της Segovia 7 Μαδρίτη, Parla, Aranjuez, Navalcarnero, Colmenar Viejo και Buitrago στην περιφέρεια της Μαδρίτης 7 Toledo, Yuncos και Torrijos στην επαρχία του Toledo 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα Ι της απόφασης 97/285/ΕΚ αντικαθίσταται από το παράρτημα της παρούσας απόφασης.
Άρθρο 2
1. Η Ισπανία πρέπει να υποβάλει ένα εθνικό πρόγραμμα ορολογικής επιτήρησης για την κλασική πανώλη των χοίρων, στην Επιτροπή, το αργότερο μέχρι τις 31 Ιανουαρίου 1998.
2. Το πρόγραμμα αυτό θα εξεταστεί από την Επιτροπή και από το κοινοτικό εργαστήριο αναφοράς για την κλασική πανώλη των χοίρων, και θα υποβληθεί για έγκριση κατά τη διάρκεια της συνεδρίασης της μόνιμης κτηνιατρικής επιτροπής, η οποία έχει προβλεφθεί για τις 3 και 4 Φεβρουαρίου 1998.
Άρθρο 3
Τα κράτη μέλη τροποποιούν τα μέτρα που εφαρμόζουν στις συναλλαγές κατά τρόπο ώστε να συμμορφωθούν προς την παρούσα απόφαση. Ενημερώνουν αμέσως σχετικά την Επιτροπή.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 21 Ιανουαρίου 1998.

Labels: 3
18
6